stanford-oval/wikipedia huggingface dataset:
เกย์ไอคอน
สมัยใหม่ > นอกสหรัฐ

นักร้องอังกฤษดัสตี สปริงฟิลด์และโซฟี เอลลิส-เบ็กซ์เตอร์ก็นับว่าเป็นเกย์ไอคอน ทางฝั่งลาตินอเมริกา นักร้องและนักแสดงพอลลีน่า รูบิโอ้กลายเป็นเกย์ไอคอนหลังเธอออกมาสนับสนุนการแต่งงานของคนรักร่วมเพศและกล่าวว่าเธออยากมีเซ็กส์กับมาดอนน่า เกย์ไอคอนอีกคน
สมัยใหม่ > วงการบันเทิง > ศตวรรษที่ 20 > ปี 1950–1960

จูดี้ การ์แลนด์ เกย์ไอค่อนที่โด่งดัง จากการแสดงของเธอใน เดอะวิซาร์ดออฟออซ  ที่เธอรับบทเป็นโดโรธี เกล วลีที่ว่า "เขาเป็นเพื่อนของโดโรธีหรือเปล่า"เป็นคำแสลงที่สื่อความหมายว่า"เขาเป็นเกย์รึเปล่า" ในหนังโดโรธีพบกับกลุ่มเพื่อนระหว่างการเดินทางในออซ หุ่นกระป๋อง สิงโตขี้ขลาดและหุ่นไล่กานับว่าเป็น"เพื่อนของโดโรธี"หมายความว่าที่คนแปลกประหลาดและนับว่าเป็นเควียร์ (queer)
สมัยใหม่ > วงการบันเทิง > ศตวรรษที่ 20 > ค.ศ.2010–ปัจจุบัน

นักร้องดังได้แก่เลดีกากาลิลี อัลเลน Lana Del Rey, Marina and The Diamonds, P!nk, Beyoncé, Mariah Carey, Miley Cyrus, Ariana Grande, Kesha, Jennifer Lopez, Sia, Britney Spears, Rihanna, Carly Rae Jepsen, Katy Perry, c]t Nick Jonas
มีนักแสดงหลายคนที่นับว่าเป็นเกย์ไอคอนรวมถึงซูเปอร์โมเดล Tyra Banks, Sarah Michelle Gellar, Kathy Griffin, Jake Gyllenhaal, Channing Tatum, Jessica Lange, Angela Lansbury, Carrie Fisher, Lucy Lawless, Mo'Nique, Maggie Smith, Kate Hudson, และ Sofia Vergara, และอีกหลายคน Meryl Streep ได้กลายเป็นเกย์ไอคอนหลังจากแสดงเป็น Miranda Priestly ในหนังThe Devil Wears Prada.
มีคนดังหลายคนในกลุ่ม LGBT ที่ออกเผยรสนิยมทางเพศของตนและกลายเป็นเกย์ไอคอนเช่น Lance Bass, Ellen DeGeneres, Neil Patrick Harris, Elton John, Ricky Martin, Wentworth Miller, Rosie O'Donnell, Frank Ocean, RuPaul, George Takei, Ian McKellen, Sarah Paulson และ Hayley Kiyoko.
สมัยใหม่ > กีฬา

เดวิด เบคแคม,ทอม เดลีย์ Ben Cohen, Jason Collins, Greg Louganis, Martina Navratilova, Billie Jean King, Caitlyn Jenner,, Robbie Rogers, Cristiano Ronaldo, Michael Sam, Brian Boitano และ Gareth Thomas, ล้วนเป็นเกย์ไอค่อนในวงการกีฬา
แหล่งข้อมูลอื่น

GLBT Historical Society
Christina up close
Sophie Morris. From the tragic to the bland // New Statesman, August 1, 2005 เก็บถาวร 2006-12-28 ที่ เวย์แบ็กแมชชีน
"Pink doesn't mean fluffy" John Howard. The Independent, (UK), August 4, 2005
French Gay Icons: Ysa Ferrer เก็บถาวร 2014-07-25 ที่ เวย์แบ็กแมชชีน
นักบุญเซบาสเตียน เกย์ไอคอนคนแรกในประวัติศาสตร์
จูดี้ การ์แลนด์ เกย์ไอค่อนที่โด่งดัง ในบทโดโรธี เกลจากThe Wizard of Oz (1939)
นักร้องเพลงป๊อปเลดี้กากา ไบเซ็กชวลกล่าวสุนทรพจน์ที่การเดินเพื่อความเท่าเทียมในปี 2009 (National Equality March)
ทฤษฎีสนามควอนตัม

ทฤษฎีสนามควอนตัม (อังกฤษ: Quantum Field Theory หรือ QFT) คือกรอบทางทฤษฎีที่ผสานระหว่างทฤษฎีสนามแบบฉบับ สัมพัทธภาพพิเศษ และกลศาสตร์ควอนตัม ทฤษฎีสนามควอนตัมถูกใช้ในฟิสิกส์อนุภาคเพื่อสร้างแบบจำลองทางฟิสิกส์ของอนุภาคย่อยของอะตอมและอันตรกิริยาระหว่างอนุภาค ซึ่งให้คำอธิบายเชิงทฤษฎีสำหรับการทำความเข้าใจแรงพื้นฐานในธรรมชาติที่ประกอบไปด้วย แรงแม่เหล็กไฟฟ้า แรงนิวเคลียร์อย่างอ่อน แรงนิวเคลียร์อย่างเข้ม และแรงโน้มถ่วง แม้ว่าการรวมแรงโน้มถ่วงเข้ากับทฤษฎีสนามควอนตัมยังเป็นความท้าทายที่ยังดำเนินอยู่
ในทฤษฎีสนามควอนตัม อนุภาคถูกมองว่าเป็นการกระตุ้นของสนาม สนามเหล่านี้จะกระจายอยู่ทั่วจักรวาล ตัวอย่างเช่น สนามแม่เหล็กไฟฟ้าสัมพันธ์กับอนุภาคโฟตอน อันตรกิริยาระหว่างอนุภาคอธิบายได้ด้วยการแลกเปลี่ยนอนุภาคที่เรียกว่าอนุภาคสื่อนำแรงหรืออนุภาคโบซอน การแลกเปลี่ยนอนุภาคนี้เป็นสิ่งที่ทำโดยแรงพื้นฐานในธรรมชาติ
หนึ่งในความสำเร็จของของทฤษฎีสนามควอนตัวคือแบบจำลองมาตรฐานของอนุภาค ซึ่งอธิบายอันตรกิริยาแม่เหล็กไฟฟ้า อันตรกิริยาอย่างอ่อนและอันตรกิริยาอย่างเข้ม การมีอยู่ของอนุภาคฮิกส์ได้ถูกนำทายโดยแบบจำลองมาตรฐานและถูกค้นพบในปี ค.ศ. 2012 อนุภาคฮิกส์ได้ทำหน้าที่ให้มวลแก่อนุภาคอื่น
ประวัติศาสตร์

ทฤษฎีสนามควอนตัมเป็นความสำเร็จครั้งยิ่งใหญ่ในวิชาฟิสิกส๋ที่พัฒนาจากความร่วมมือของนักฟิสิกส์หลายคนตลอดช่วงศตวรรษที่ 20 ต้นกำเนิดของทฤษฎีสนามควอนตัมต้องย้อนกลับไปในช่วงทศวรรษ 1920 โดยเริ่มต้นจากคำอธิบายเชิงทฤษฎีว่าแสงมีอันตรกิริยาต่ออิเล็กตรอนอย่างไร ซึ่งนำไปสู่การกำเนิดของทฤษฎีพลศาสตร์ไฟฟ้าเชิงควอนตัม (Quantum Electrodynamics) ซึ่งเป็นรูปแบบแรกของทฤษฎีสนามควอนตัม อย่างไรก็ตามทฤษฎีนี้ก็ต้องเผชิญกับความท้าทายครั้งสำคัญคือการจัดการกับการคำนวณค่าอนันต์ ปัญหานี้ถูกก้าวข้ามได้สำเร็จในทศวรรษ 1950 ด้วยการใช้เทคนิครีนอร์มัลไลเซชัน (Renomalization) อุปสรรคต่อมาของทฤษฎีสนามควอนตัมคือการที่ไม่สามารถอธิบายอันตรกิริยาอย่างอ่อนและเข้มให้ได้อย่างชัดเจน จนถึงขั้นที่นักฟิสิกส์เลือกที่จะละทิ้งทฤษฎีสนาม แต่การพัฒนาของทฤษฎีเกจและความสมบูรณ์ของแบบจำลองมาตรฐานในทศวรรษ 1970 ได้นำไปสู่ยุคเรอแนซ็องส์ของทฤษฎีสนามควอนตัม
ประวัติศาสตร์ > พลศาสตร์ไฟฟ้าเชิงควอนตัม

ทฤษฎีสนามควอนตัมได้เริ่มต้นจากการศึกษาอันตรกิริยาแม่เหล็กไฟฟ้า เนื่องจากว่าแม่เหล็กไฟฟ้าเป็นเพียงสองสนามที่คนรู้จักกันในช่วงทศวรรษ 1920 จากงานของบอร์น ไฮเซนแบร์ก ปาสกวอล จอร์แดนในปี ค.ศ. 1925-1926 สนามควอนตัมได้ถูกพัฒนาขึ้นมาด้วยการทำให้สนามแม่เหล็กไฟฟ้าเป็นควอนตัม โดยการมองว่าสนามแม่เหล็กไฟฟ้าเป็นการสั่นของตัวแกว่งกวัดฮาร์มอนิกเชิงควอนตัม แต่ยังไม่ได้พิจารณาอันตรกิริยาของสนามต่อสสาร อย่างไรก็ตามทฤษฎีสนามควอนตัมนี้ยังไม่ให้ผลที่สอดคล้องกับโลกแห่งความเป็นจริง
ในปี 1927 ดิแรกได้บัญญัติศัพท์คำว่า "Quantum Electrodynamics (พลศาสตร์ไฟฟ้าเชิงควอนตัม)" ขึ้นมาในบทความ "The quantum theory of the emission and absorption of radiation" ในทฤษฎีพลศาสตร์ไฟฟ้าเชิงควอนตัมได้มีการเพิ่มพจน์ที่อธิบายสนามแม่เหล็กไฟฟ้าอิสระที่เป็นอันตรกิริยาเพิ่มเติมระหว่างความหนาแน่นกระแสไฟฟ้าและศักย์เวกเตอร์แม่เหล็กไฟฟ้าเข้าไปด้วย ดิแรกประสบความสำเร็จในการอธิบายปรากฏการณ์การปลดปล่อยรังสีได้เองด้วยการใช้ทฤษฎีการรบกวน (Perturbation theory) จากหลักความไม่แน่นอนในกลศาสตร์ควอนตัม ตัวแกว่งกวัดฮาร์มอนิกเชิงควอนตัมจะไม่สามารถอยู่ในสถานการณ์ที่หยุดนิ่งได้ เพราะมันจะมีค่าพลังงานต่ำสุดที่ไม่เป็นศูนย์และมีการสั่นอยู่ตลอดเวลาแม้จะอยู่ในสถานะพื้น ดังนั้นแม้ในสุญญากาศสมบูรณ์ สนามแม่เหล็กไฟฟ้าก็จะยังคงสั่นด้วยพลังงานที่ต่ำที่สุด (Zero-point energy) นี่คือความผันผวนทางควอนตัม (Quantum fluctuation) ของสนามแม่เหล็กไฟฟ้าในสุญญากาศที่กระตุ้นให้อิเล็กตรอนในอะตอมมีการคายพลังงานออกมาได้เอง ทฤษฎีพลศาสตร์ไฟฟ้าเชิงควอนตัมของดิแรกประสบความสำเร็จอย่างมากในการอธิบายทั้งการดูดกลืนและการปลดปล่อยพลังงานของอะตอม ซึ่งสามารถอธิบายการกระเจิงของโฟตอน การเรืองแสงด้วยการสั่นพ้อง และการกระเจิงของคอมป์ตันในขอบเขตล่างของสัมพัทธภาพด้วยการใช้ทฤษฎีการรบกวนลำดับที่สอง อย่างไรก็ตาม นักฟิสิกส์ยังคงพบปัญหาในการจัดการค่าอนันต์จากการใช้ทฤษฎีการรบกวนในอันดับที่สูงขึ้น
ในปี 1928 ดิแรกได้นำเสนอสมการของดิแรก (Dirac equation) ซึ่งเป็นสมการคลื่นที่ใช้ในการอธิบายอิเล็กตรอนที่รวมผลของสัมพัทธภาพ ซึ่งให้ผลลัพธ์ที่สำคัญ เช่น อิเล็กตรอนมีสปิน 1/2 อิเล็กตรอนมีค่าตัวประกอบ g เป็น 2 เป็นต้น สิ่งเหล่านี้นำไปสู่การแก้ไขสูตรของซอมเมอร์เฟลด์สำหรับค่า Fine structure ของอะตอมไฮโดรเจนให้ถูกต้อง และยังสามารถใช้ในการพิสูจน์สูตรของไคลน์-นิชินะสำหรับการกระเจิงคอมป์ตันเชิงสัมพัทธภาพ ถึงแม้ว่าสมการดิแรกจะประสบความสำเร็จอย่างงดงาม แต่สิ่งนี้ได้บ่งบอกเป็นนัยถึงการมีอยู่ของสถานะค่าพลังงานติดลบซึ่งจะทำให้อะตอมไม่มีความเสถียร เพราะไม่มีค่าพลังงานต่ำสุด อะตอมจะสลายตัวเรื่อย ๆ
หลักการ > สนามแบบฉบับ

สนามแบบฉบับเป็นฟังก์ชันของพิกัดอวกาศและเวลาและเป็นปริมาณที่มีค่าเป็นตัวเลขในทุกตำแหน่งและเวลา ดังนั้น สนามจึงมีจำนวนองศาอิสระเป็นอนันต์ เช่น สนามความโน้มถ่วงของนิวตัน  {\vec {g}}({\vec {x}},t) สนามไฟฟ้า  {\vec {E}}({\vec {x}},t) และสนามแม่เหล็ก  {\vec {B}}({\vec {x}},t)
รูปแบบของสนามที่ง่ายที่สุดคือสนามสเกลาร์จำนวนจริง ซึ่งเป็นสนามที่มีค่าเป็นจำนวนจริงในทุกบริเวณและเปลี่ยนแปลงตามเวลา เราจะใช้สัญลักษณ์  \phi ({\vec {x}},t) แทนสนาม เมื่อ  {\vec {x}} คือเวกเตอร์ตำแหน่งใน 3 มิติ และ  t คือเวลา ความหนาแน่นลากรานเจียน (Lagrangian density) สนามสเกลาร์จำนวนจริงถูกเขียนได้เป็น
เมื่อ  {\mathcal {L}} คือความหนาแน่นลากรานเจียน  {\dot {\phi }} คืออนุพันธ์เทียบกับเวลาของสนาม และ  m คือพารามิเตอร์จำนวนจริง (มวลของสนาม) สมการออยเลอร์-ลากร็องฌ์ (Euler-Lagrange equation) สำหรับสนามถูกเขียนได้เป็น
เมื่อเราแทนค่าความหนาแน่นลากรานเจียนของสนามลงในสมการออยเลอร์-ลากร็องฌ์จะได้แต่ละพจน์เป็นดังนี้
สมการการเคลื่อนที่ของสนามจึงเขียนได้เป็น
สมการนี้เป็นที่รู้จักในชื่อสมการไคลน์-กอร์ดอน (Klein-Gordon equation) พิจารณาการแปลงฟูเรียร์ของสนาม
จากสมการไคลน์-กอร์ดอน เราจะได้
คณะเสนาธิการร่วม

| คณะเสนาธิการร่วม Joint Chiefs of Staff |
| --- | --- |
JCS
เข็มสัญลักษณ์คณะเสนาธิการร่วม
หน้าที่: คณะบุคคลให้คำปรึกษาด้านการทหารแก่รัฐมนตรีกลาโหมและประธานาธิบดี
ก่อตั้งในทางปฏิบัติ: ค.ศ. 1942
ตราสารจัดตั้ง: พระราชบัญญัติความมั่นคงแห่งชาติ ค.ศ. 1947 อยู่ในกฎหมาย 10 U.S.C. § 151
หน่วยงานก่อนหน้า: บอร์ดร่วม  (ค.ศ. 1903–1942)
สมาชิก
ประธาน:  พล.อ.ชาลส์ คิว. เบราน์ จูเนียร์, กองทัพอากาศ
รองประธาน:  พล.ร.อ.คริสโตเฟอร์ ดับเบิลยู. เกรดี, กองทัพเรือ
จำนวนสมาชิก: แปด
การบริหาร
หน่วยงานแม่: กระทรวงกลาโหมสหรัฐ
โครงสร้างสมาชิก: คณะผู้ช่วยร่วม (เฉพาะประธานและรองประธานคณะเสนาธิการร่วม ผู้บัญชาการเหล่าทัพมีคณะผู้ช่วยแยกออกเป็นของตนเอง)
ที่ทำการ: เพนตากอน
คณะเสนาธิการร่วม (อังกฤษ: Joint Chiefs of Staff, ย่อ: JCS) เป็นหน่วยงานที่ปรึกษาทางทหารระดับสูงสุดในกระทรวงกลาโหมสหรัฐอเมริกาที่รับผิดชอบทุกเรื่องเกี่ยวกับยุทธศาสตร์ทางทหาร คณะเสนาธิการร่วมประกอบด้วย เสนาธิการทหารบก ผู้บัญชาการเหล่านาวิกโยธิน ผู้บัญชาการยุทธนาวี เสนาธิการทหารอากาศ ผู้บัญชาการยุทธอวกาศ และอธิบดีกรมยามชาติ ได้รับการจัดตั้งขึ้นมาโดยรัฐบัญญัติความมั่นคงแห่งชาติปี ค.ศ. 1947 และ 1949 หน่วยงานที่ปรึกษาหน่วยที่ 2 เรียกว่า สภานโยบายกองทัพ ประกอบด้วย รัฐมนตรีว่าการทบวงทหารบก รัฐมนตรีว่าการทบวงทหารเรือ และรัฐมนตรีว่าการทบวงทหารอากาศ ทั้งฝ่ายพลเรือนและฝ่ายทหาร ทำหน้าที่เป็นที่ปรึกษาของรัฐมนตรีว่าการกระทรวงกลาโหมเกี่ยวกับปัญหานโยบายอย่างกว้าง ๆ
คณะเสนาธิการร่วมทำหน้าที่เป็นคณะที่ปรึกษาทางการทหารสูงสุดทั้งของประธานาธิบดีและของรัฐมนตรีว่าการกระทรวงกลาโหม คณะเสนาธิการร่วมกองทัพนี้ ถึงแม้ว่าได้รับการคาดหวังว่าจะเสนอทัศนะทางการทหารเป็นเอกภาพแต่ก็จะสะท้อนให้เห็นทัศนะของแต่ละเหล่าทัพได้เป็นอย่างดี ถึงแม้ว่าจะจัดตั้งกระทรวงกลาโหมมาเพื่อสร้างเอกภาพให้เกิดขึ้นในกองทัพ แต่คณะเสนาธิการร่วมนี้จะให้คำเสนอแนะที่มีความแตกต่างกัน ไม่มีความเป็นบูรณาการของเหล่าทัพตามที่รัฐบัญญัติความมั่นคงแห่งชาติได้ตั้งเป้าหมายเอาไว้ เพราะฉะนั้นสถาบันคณะเสนาธิการร่วมนี้ จึงถูกวิพากษ์วิจารณ์ว่ายังไม่สามารถสร้างความเอกภาพ ยังปล่อยให้มีการแข่งขันระหว่างเหล่าทัพ มีการแย่งชิงงบประมาณ และมีความคิดการแบ่งแยกงานกันทำระหว่างเหล่าทัพ ซึ่งทำให้ยากที่เกิดแนวทางทางยุทธศาสตร์ที่กระจ่างชัดได้
สมาชิกคณะปัจจุบัน

| ตำแหน่ง | ภาพ | ชื่อ | เหล่าทัพ | เริ่มดำรงตำแหน่ง | เสนอชื่อโดย | ธง |
| --- | --- | --- | --- | --- | --- | --- |
| ประธานคณะเสนาธิการร่วม |  | พลอากาศเอก ชาลส์ คิว. บราวน์ จูเนียร์ |  กองทัพอากาศสหรัฐ | 1 ตุลาคม ค.ศ. 2023 | โจเซฟ อาร์. ไบเดิน |  |
| รองประธานคณะเสนาธิการร่วม |  | พลเรือเอก คริสโตเฟอร์ ดับเบิลยู. เกรดี |  กองทัพเรือสหรัฐ | 20 ธันวาคม ค.ศ. 2021 | โจเซฟ อาร์. ไบเดิน |  |
| เสนาธิการทหารบก |  | พลเอก แรนดี เอ. จอร์จ |  กองทัพบกสหรัฐ | 21 กันยายน พ.ศ. 2023 | โจเซฟ อาร์. ไบเดิน |  |
| ผู้บัญชาการเหล่านาวิกโยธิน |  | พลเอก เอริก เอ็ม. สมิธ |  เหล่านาวิกโยธินสหรัฐ | 22 กันยายน ค.ศ. 2023 | โจเซฟ อาร์. ไบเดิน |  |
| ผู้บัญชาการยุทธนาวี |  | พลเรือเอก ลิซา เอ็ม. แฟรนเกตตี |  กองทัพเรือสหรัฐ | 2 พฤศจิกายน ค.ศ. 2023 | โจเซฟ อาร์. ไบเดิน |  |
| เสนาธิการทหารอากาศ |  | พลเอก เดวิด ดับเบิลยู. ออลวิน |  กองทัพอากาศสหรัฐ | 2 พฤศจิกายน ค.ศ. 2023 | โจเซฟ อาร์. ไบเดิน |  |
| ผู้บัญชาการยุทธอวกาศ |  | พลเอก บี. แชนส์ ซอลซ์แมน |  กองทัพอวกาศสหรัฐ | 2 พฤศจิกายน ค.ศ. 2022 | โจเซฟ อาร์. ไบเดิน |  |
| ผู้บัญชาการสำนักงานกองกําลังป้องกันชาติ |  | พลเอก เดเนียล อาร์. โฮแคนสัน |  กองทัพบกสหรัฐ | 3 สิงหาคม ค.ศ. 2020 | ดอนัลด์ เจ. ทรัมป์ |  |
สมาชิกคณะปัจจุบัน > ผู้เข้าร่วมการประชุมที่ไม่ได้เป็นสมาชิก

| ตำแหน่ง | ภาพ | ชื่อ | เหล่าทัพ | เริ่มดำรงตำแหน่ง | เสนอชื่อโดย | ธง |
| --- | --- | --- | --- | --- | --- | --- |
| ผู้บัญชาการยามฝั่ง |  | พลเรือเอก ลินดา แอล. เฟแกน | เหล่ายามฝั่ง | 1 มิถุนายน ค.ศ. 2022 | โจเซฟ อาร์. ไบเดิน |  |
แหล่งข้อมูลอื่น

Official site
| ด ค ก กองทัพสหรัฐ |
| --- | --- |
กระทรวง:   กระทรวงกลาโหม   กระทรวงความมั่นคงแห่งมาตุภูมิ 
ทบวง:   ทบวงทหารบก   ทบวงทหารเรือ   ทบวงทหารอากาศ 
เหล่าทัพ:   กองทัพบกสหรัฐ   เหล่านาวิกโยธินสหรัฐ   กองทัพเรือสหรัฐ   กองทัพอากาศสหรัฐ   กองทัพอวกาศสหรัฐ   ยามฝั่งสหรัฐ 
องค์กรสำคัญ:  คณะเสนาธิการร่วม  หน่วยบัญชาการรบรวม 
ส่วนกำลังสำรอง:  กำลังสำรอง ทหารบก  นาวิกโยธิน  ทหารเรือ  ทหารอากาศ  ยามฝั่ง  กองกําลังป้องกันชาติ ทหารบก  ทหารอากาศ
เขตชินางาวะ

เขตชินางาวะ (ญี่ปุ่น: 品川区; โรมาจิ: Shinagawa-ku) เป็น 1 ใน 23 เขตพิเศษของโตเกียว ซึ่งเป็นที่ตั้งของสถานทูตต่างชาติ 9 ประเทศ ข้อมูลเมื่อ 1 เมษายน ค.ศ.  2016 (2016 -04-01) เขตนี้มีประชากรประมาณ 380,293 คนและมีความหนาแน่นประชากรที่ 16,510 คนต่อตารางกิโลเมตร รวมแล้วมีพื้นที่ 22.84 ตารางกิโลเมตร
การเมืองและรัฐบาล

ชินางาวะมีสภาที่มีสมาชิกที่ได้รับการเลือกตั้ง 40 คน
การเมืองและรัฐบาล > สถานทูตในชินางาวะ

ประเทศเบลารุส
ประเทศบรูไน
ประเทศกัมพูชา
ประเทศอินโดนีเซีย
ประเทศมอริเตเนีย
ประเทศพม่า
ประเทศนอร์ทมาซิโดเนีย
ประเทศไทย
ประเทศแซมเบีย
แหล่งข้อมูลอื่น

Shinagawa City Official Website (ในภาษาญี่ปุ่น)
| ด ค กนครสำคัญในประเทศญี่ปุ่น |
| --- | --- |
เขตพิเศษของโตเกียว:  คัตสึชิกะ  คิตะ  โคโต  ชินจูกุ  ชินางาวะ  ชิบูยะ  ชิโยดะ  ชูโอ  ซูงินามิ  ซูมิดะ  เซตางายะ  โทชิมะ  ไทโต  นากาโนะ  เนริมะ  บุงเกียว  มินาโตะ  เมงูโระ  อาดาจิ  อารากาวะ  อิตาบาชิ  เอโดงาวะ  โอตะ 
นครใหญ่ที่รัฐกำหนด:  เกียวโต※  คาวาซากิ  คิตะกีวชู  คูมาโมโตะ※  โคเบะ※  ชิซูโอกะ※  ชิบะ※  ซัปโปโระ※  ซาไก  ซางามิฮาระ  เซ็นได※  ไซตามะ※  นาโงยะ※  นีงาตะ※  ฟูกูโอกะ※  โยโกฮามะ※  โอกายามะ※  โอซากะ※  ฮามามัตสึ  ฮิโรชิมะ※ 
นครศูนย์กลาง:  กิฟุ※  คาโงชิมะ※  คาชิวะ  คานาซาวะ※  คาวางูจิ  คาวาโงเอะ  คูราชิกิ  คูรูเมะ  คูเระ  โคจิ※  โคชิงายะ  โคฟุ※  โคริยามะ  ชิโมโนเซกิ  ซาเซโบะ  ซูอิตะ  ทตโตริ※  ทากัตสึกิ  ทากาซากิ  ทากามัตสึ※  โทยามะ※  โทโยตะ  โทโยนากะ  โทโยฮาชิ  นางาซากิ※  นางาโนะ※  นาระ※  นาฮะ※  นิชิโนมิยะ  เนยางาวะ  ฟูกูชิมะ※  ฟูกูยามะ  ฟูกูอิ※  ฟูนาบาชิ  มัตสึโมโตะ  มัตสึยามะ※  มัตสึเอะ※  มาเอบาชิ※  มิโตะ※  มิยาซากิ※  โมริโอกะ※  ยามางาตะ※  ยาโอะ  โยโกซูกะ  วากายามะ※  อากาชิ  อากิตะ※  อาซาฮิกาวะ  อามางาซากิ  อาโอโมริ※  อิจิโนมิยะ  อิวากิ  อุตสึโนมิยะ※  โอกาซากิ  โอตสึ※  โออิตะ※  ฮาโกดาเตะ  ฮาจิโนเฮะ  ฮาจิโอจิ  ฮิงาชิโอซากะ  ฮิเมจิ  ฮิรากาตะ 
นครพิเศษ:  คาโกงาวะ  คาซูกาเบะ  คาซูงาอิ  คิชิวาดะ☆  คูมางายะ  โจเอ็ตสึ  ชิงาซากิ☆  ซางะ※  โซกะ  ทาการาซูกะ  โทโกโรซาวะ☆  นางาโอกะ  นูมาซุ  ฟูจิ☆  ยกกาอิจิ☆  ยามาโตะ  สึกูบะ☆  อัตสึงิ  อิเซซากิ  อิบารากิ  โอดาวาระ☆  โอตะ  ฮิรัตสึกะ 
นครที่เป็น เมืองหลวงของจังหวัด:  โทกูชิมะ  ยามางูจิ  สึ 
 ※ เป็นเมืองหลวงของจังหวัดด้วย  † มีสิทธิ์ยกฐานะเป็นนครศูนย์กลางแต่ยังไม่ได้เสนอชื่อ  ☆ กำลังพิจารณายกฐานะเป็นนครศูนย์กลาง 
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  VIAF  เวิลด์แคต 
ประจำชาติ:  อิสราเอล  สหรัฐ  ญี่ปุ่น 
ภูมิศาสตร์:  มิวสิกเบรนซ์ พื้นที่ 
วิชาการ:  CiNii
อุบัติรักข้ามขอบฟ้า 2

| อุบัติรักข้ามขอบฟ้า 2 |
| --- | --- |
สร้างโดย: จีเอ็มเอ็ม แกรมมี่ จีเอ็มเอ็มทีวี
เขียนโดย: ดุณย์
กำกับโดย: บัณฑิต ทองดี
แสดงนำ: พิชญะ นิธิไพศาลกุล พิรัชต์ นิธิไพศาลกุล ภัทรศยา เครือสุวรรณศิริ จรินทร์พร จุนเกียรติ
ผู้ประพันธ์ดนตรีแก่นเรื่อง: ไม่ผิดใช่ไหม ที่รักเธอ - กอล์ฟ-ไมค์
ประเทศแหล่งกำเนิด:  ไทย
จำนวนตอน: 26 ตอน
การผลิต
ผู้อำนวยการสร้าง: สถาพร พานิชรักษาพงศ์
ความยาวตอน: รวมโฆษณาประมาณ 55 นาที ไม่รวมโฆษณาประมาณ 40 นาที
ออกอากาศ
เครือข่าย: สถานีโทรทัศน์โมเดิร์นไนน์
ออกอากาศ: 14 กุมภาพันธ์ พ.ศ. 2552 – 10 พฤษภาคม พ.ศ. 2552
อุบัติรักข้ามขอบฟ้า 2 เป็นละครภาคต่อจากอุบัติรักข้ามขอบฟ้า 1 เนื้อหาหลักเกี่ยวกับความรักของวัยรุ่น 2 คู่  ผลิตโดยจีเอ็มเอ็มทีวี โดยละครเรื่องนี้ได้ออกอากาศทางโมเดิร์นไนน์ทีวี เริ่มออกอากาศตอนแรกวันที่ 14 กุมภาพันธ์ พ.ศ. 2552 - 10 พฤษภาคม พ.ศ. 2552 เวลา 20:40 น. - 21:30 น.
นักแสดง

พิชญะ นิธิไพศาลกุล รับบทเป็น กอล์ฟ
พิรัชต์ นิธิไพศาลกุล รับบทเป็น ไมค์
ภัทรศยา เครือสุวรรณศิริ รับบทเป็น แพท
จรินทร์พร จุนเกียรติ รับบทเป็น เปิ้ล
ณัฏฐศรุต ถาม์พรทองสุทธิ รับบทเป็น มาร์ช
ณภศศิ สุรวรรณ รับบทเป็น อุ๊บอิ๊บ
อรอนงค์ ปัญญาวงศ์ รับบทเป็น อร
ไพบูลย์เกียรติ เขียวแก้ว รับบทเป็น ช่วง
นัฏฐา ลอยด์ รับบทเป็น ภา
เกริก ชิลเลอร์ รับบทเป็น โบ้
ชวลิต ศรีมั่นคงธรรม รับบทเป็น ดีเจเชาเชา
จุติสิน เลิศบุญยพันธ์ รับบทเป็น แฟนของบิ๊กบอส
อริสรา ทองบริสุทธิ์ รับบทเป็น แซน
เพลงประกอบละคร

เพลง ไม่ผิดใช่ไหม..ที่รักเธอ
ร้องโดย กอล์ฟ-ไมค์
คำร้องโดย สีฟ้า
ทำนองโดย ธนวัฒ สืบสุวรรณ
เรียบเรียงโดย Jaidah
เพลง ขอเพียงใจเรามีกัน
ร้องโดย กอล์ฟ-ไมค์
คำร้องโดย สีห์ ธาราสด
ทำนองโดย อภิไชย เย็นพูนสุข
เรียบเรียงโดย อภิไชย เย็นพูนสุข และ จิตรกร สุวรรณหงษ์
ค่าคงตัวของพลังค์

| ค่าคงตัวของพลังค์ |
| --- | --- |
สัญลักษณ์ทั่วไป:  h, หรือ  \hbar  สำหรับค่าคงที่พลังค์ลดลง
มิติ:  {\mathsf {M}}{\mathsf {L}}^{2}{\mathsf {T}}^{-1}
ค่าคงตัวของพลังค์ (อังกฤษ: Planck constant) เขียนแทนด้วยสัญลักษณ์  h นั้นได้ชื่อมาจาก มักซ์ พลังค์ ซึ่งเป็นหนึ่งในผู้บุกเบิกทฤษฎีกลศาสตร์ควอนตัม ค่าคงตัวของพลังค์เป็นปริมาณที่เกี่ยวข้องกับขนาดของควอนตา (quanta) และมีค่าเท่ากับ
หรือเขียนในหน่วยอิเล็กตรอนโวลต์ได้เท่ากับ
ค่าคงตัวของพลังค์มีหน่วยเป็นพลังงานคูณกับเวลา ซึ่งเป็นหน่วยวัด action นั่นเอง หรืออาจเขียนได้ในหน่วยของโมเมนตัมคูณระยะทางเช่นกัน
ปริมาณอีกอย่างซึ่งมีความเกี่ยวข้องกัน คือ ค่าคงตัวของพลังค์แบบลดค่า (reduced Planck constant) หรือบางครั้งเรียกว่าค่าคงตัวของดิแรค
เมื่อ π คือค่าคงที่พาย ชื่อเรียกปริมาณนี้อ่านออกเสียงว่า เอช-บาร์
ตัวเลขที่ใช้ในที่นี้เป็นตัวเลขที่สำนักงานชั่งตวงวัดระหว่างประเทศ (International Bureau of Weights and Measures) ซึ่งได้ทำการแก้ไขนิยามของ ระบบหน่วยวัดระหว่างประเทศ กำหนดขึ้นใน ที่ประชุมใหญ่ว่าด้วยการชั่งตวงวัด ครั้งที่ 26 ในปี 2019
เราใช้ค่าคงตัวของพลังค์ในการอธิบายควอนไทเซชั่น (quantization) ซึ่งเป็นปรากฏการณ์ที่เกิดขึ้นในระดับขนาดที่เล็กมาก ๆ เช่น สำหรับอนุภาคอย่างอิเล็กตรอนและโฟตอน โดยคุณสมบัติทางฟิสิกส์บางอย่างของอนุภาคเหล่านี้จะมีค่าที่เป็นไปได้เป็นจำนวนเท่าของค่าคงตัวหนึ่งเท่านั้น แทนที่จะมีค่าใด ๆ ก็ได้ ตัวอย่างเช่น พลังงาน E ของแสงที่มีความถี่ ν จะมีค่าได้เป็น
เท่านั้น เมื่อ n เป็นจำนวนเต็มบวกใด ๆ
บางครั้งเป็นการสะดวกกว่าที่จะเขียนปริมาณนี้ในหน่วยของความถี่เชิงมุม ω = 2 π ν, ซึ่งจะเขียนได้เป็น
เงื่อนไขควอนไทเซชั่นเช่นข้างบนนี้มีอยู่มากมาย เงื่อนไขหนึ่งที่น่าสนใจคือควอนไทเซชั่นของโมเมนตัมเชิงมุมของอนุภาค ถ้าเราให้ J เป็นโมเมนตัมเชิงมุมโดยรวมของระบบ และ Jz เป็นโมเมนตัมเชิงมุมที่วัดในแกนใด ๆ ปริมาณทั้งสองนึ้จะสามารถมีค่าได้เป็น
เท่านั้น ดังนั้นเราสามารถเรียก  \hbar  ได้เป็นควอนตาของโมเมนตัมเชิงมุม
ค่าคงตัวของพลังค์ยังปรากฏในหลักความไม่แน่นอนของไฮเซนเบอร์กด้วย โดยความไม่แน่นอนในการวัดตำแหน่ง Δx และความไม่แน่นอนในการวัดโมเมนตัม Δp ของระบบใด ๆ จะมีความสัมพันธ์กันเป็น
นอกจากปริมาณสองอย่างนี้แล้ว ยังมีปริมาณทางฟิสิกส์อีกหลายคู่ที่มีสมบัติเป็นไปตามกฎความไม่แน่นอนที่คล้ายกันนี้
ในบางเบราว์เซอร์ สัญลักษณ์ยูนิโค้ด ℎ (ℎ) จะถูกแสดงผลเป็นสัญลักษณ์ค่าคงตัวของพลังค์ และสัญลักษณ์ ℏ (ℏ) จะถูกแสดงผลเป็นค่าคงตัวของดิแรค
ดูเพิ่ม

การแผ่รังสีแม่เหล็กไฟฟ้า
สมการของชเรอดิงเงอร์
คุณสมบัติทวิภาวะ
เจาะตอจี้ (แก้ความกำกวม)

เจาะตอจี้ (พม่า: ကျောက်တော်ကြီး) อาจหมายถึง
เจดีย์เจาะตอจี้ (อมรปุระ): สร้างโดยพระเจ้าพุกาม ตั้งอยู่ใกล้ทะเลสาบตองตะมาน เมืองอมรปุระ
วัดเจาะตอจี้ (มัณฑะเลย์): สร้างโดยพระเจ้ามินดง ตั้งอยู่เชิงเขามัณฑะเลย์ เมืองมัณฑะเลย์
วัดเจาะตอจี้ (ย่างกุ้ง): สร้างโดยต้านชเว ตั้งอยู่เมืองย่างกุ้ง
โรดริ (นักฟุตบอลเกิด พ.ศ. 2539)

โรดริโก เอร์นันเดซ กัสกันเต (สเปน: Rodrigo Hernández Cascante; เกิด 22 มิถุนายน ค.ศ. 1996) เป็นนักฟุตบอลชาวสเปน ปัจจุบันลงเล่นในตำแหน่งกองกลางตัวรับให้แก่แมนเชสเตอร์ซิตี สโมสรในพรีเมียร์ลีก และทีมชาติสเปน
หลังจากเคยเล่นให้กับสโมสรบิยาร์เรอัลและอัตเลติโกเดมาดริดในลาลิกา โรดริได้เข้าร่วมกับสโมสรแมนเชสเตอร์ซิตีในพรีเมียร์ลีกในปี 2019 เขาได้ช่วยทีมคว้าแชมป์ลีกติดต่อกันสี่ฤดูกาลในปี 2020–21, 2021–22, 2022–23 และ 2023–24 ในฤดูกาล 2022–23 เขาเป็นส่วนหนึ่งของทีมที่คว้าแชมป์ทริปเปิลคอนติเนนทัลที่สำคัญของสโมสร รวมถึงการคว้าแชมป์ยูฟ่าแชมเปียนส์ลีกครั้งแรกของซิตี โดยโรดริทำประตู 800 ครั้งในรอบชิงชนะเลิศ และได้รับการยกย่องให้เป็นผู้เล่นยอดเยี่ยมของทัวร์นาเมนต์
โรดริเป็นนักเตะทีมชาติสเปนและเคยเป็นนักเตะเยาวชนทีมชาติ เขาได้ลงสนามให้กับทีมชาติชุดใหญ่ครั้งแรกในปี 2018 และเป็นตัวแทนทีมชาติในการแข่งขันยูโร 2020, ฟุตบอลโลก 2022 และยูโร 2024 ในปี 2023 เขาได้รับรางวัลยูฟ่าเนชันส์ลีก โดยได้รับการยกย่องให้เป็นผู้เล่นยอดเยี่ยมของการแข่งขันรอบชิงชนะเลิศ
โรดริได้รับรางวัล บาลงดอร์ ครั้งที่ 68 ประจำปี 2024
ชีวิตและอาชีพในช่วงเริ่มต้น

โรดริโก เอร์นันเดซ กัสกันเต เกิดเมื่อวันที่ 22 มิถุนายน ค.ศ. 1996 ในมาดริด เข้าร่วมทีมเยาวชนของอัตเลติโกเดมาดริดใน ค.ศ. 2007 เมื่ออายุ 11 ปี จากราโยมาฆาดาออนดา หลังจากถูกปล่อยตัวใน ค.ศ. 2013 เนื่องจาก "ขาดความแข็งแรงทางกายภาพ" เขาได้เซ็นสัญญากับสโมสรฟุตบอลบิยาร์เรอัล
เมื่อวันที่ 7 กุมภาพันธ์ ค.ศ. 2015 ในขณะที่ยังเป็นนักเตะเยาวชน โรดริได้ลงสนามครั้งแรกในทีมชุดสำรอง โดยเป็นตัวสำรองในช่วงท้ายเกมในการแข่งขันที่ทีมบุกชนะ อัสปัญญ็อล เบ 3–1 ในเซกุนดาดิบิซิออน เบ เขาได้ลงเป็นตัวจริงครั้งแรกในอีก 15 วันต่อมา ในการชนะเรอัลซาราโกซา เบ 2–0
โรดริได้ลงเล่นให้ทีมชุดใหญ่ครั้งแรกเมื่อวันที่ 17 ธันวาคม ค.ศ. 2015 โดยได้ลงเป็นตัวจริงในเกมชนะอูเอสกา 2–0 ในศึกโกปาเดลเรย์ของฤดูกาลนั้น การปรากฏตัวในลาลิกาครั้งแรกของเขาคือเมื่อวันที่ 17 เมษายน ค.ศ. 2016 โดยได้ลงเป็นตัวสำรองในครึ่งหลังแทนที่เดนิส ซัวเรซ ในเกมที่แพ้ราโยบาเยกาโน 2–1
เมื่อวันที่ 4 ธันวาคม ค.ศ. 2017 หลังจากที่ได้เป็นนักเตะตัวหลัก โรดริได้ต่อสัญญากับสโมสรไปจนถึง ค.ศ. 2022 เขาทำประตูแรกในลีกสูงสุดของสเปนเมื่อวันที่ 18 กุมภาพันธ์ 2018 เป็นประตูแรกในเกมเสมออัสปัญญ็อล 1–1
ประวัติ > รูปแบบการเล่น

โรดริเป็นนักเตะที่มีความแข็งแกร่งทางกายภาพและมีความสูง รูปร่างของเขาช่วยให้เขาชนะการเข้าสกัดและการท้าดวลกับผู้เล่นฝ่ายตรงข้าม รวมถึงการดวลลูกกลางอากาศบ่อยครั้ง ตามข้อมูลจาก Squawka เขามีอัตราความสำเร็จในการเข้าสกัดผู้เล่นฝ่ายตรงข้ามถึงร้อยละ 73 และในฤดูกาล 2022–23 เขาชนะการดวลลูกกลางอากาศทุกครั้ง เขามีค่าเฉลี่ยความแม่นยำในการส่งบอลอยู่ที่ร้อยละ 91–92
โรดริยังเป็นที่รู้จักในด้านความอเนกประสงค์และความเฉลียวฉลาดทางแท็กติก เขามีบทบาทสำคัญในการช่วยสร้างเกมให้กับทีมของเขา บ่อยครั้งที่เขาถูกใช้เป็นกองกลางตัวรับ ซึ่งบทบาทหลักของเขาคือการดึงบอลกลับมาในแดนกลางและแจกจ่ายบอลเพื่อเริ่มการโต้กลับ ความสามารถในการครองบอลภายใต้ความกดดันช่วยให้เขาสามารถทำหน้าที่นี้ได้อย่างมีประสิทธิภาพ
นอกจากความสามารถในการเล่นเกมรับแล้ว โรดริยังมีการส่งบอลที่แม่นยำและการมองเห็นเกมที่ดี ทำให้เขาสามารถทำหน้าที่เป็นเพลย์เมกเกอร์ลึก (deep-lying playmaker) จากแดนกลางได้อย่างยอดเยี่ยม ในฤดูกาล 2023–24 เขามีส่วนร่วมในเกมมากกว่านักเตะคนอื่น ๆ ในทีมของเขาหรือในพรีเมียร์ลีก เขายังเป็นที่รู้จักในด้านการควบคุมจังหวะของเกม
นอกเหนือจากตำแหน่งกองกลางตัวรับปกติของเขา เขายังเคยถูกใช้เป็นกองหลังตัวกลางที่เล่นบอลได้ดี โดยเฉพาะอย่างยิ่งในการแข่งขันฟุตบอลโลกปี 2022 ภายใต้การคุมทีมของลุยส์ เอนริเก ผู้จัดการทีมชาติ
ในช่วงเวลาที่เขาอยู่กับสโมสรฟุตบอลแมนเชสเตอร์ซิตี เขายังพัฒนาการทำประตูของเขาและกลายเป็นที่รู้จักในด้านการยิงไกล ซึ่งทำให้เกิดประตูหลายประตู เช่น ประตูที่ชนะการแข่งขันจากนอกกรอบเขตโทษในการแข่งขันยูฟ่าแชมเปียนส์ลีก นัดชิงชนะเลิศ 2023 ที่พบกับอินแตร์นาซีโอนาเลมีลาโน แม้ว่าเขาจะไม่ได้มีชื่อเสียงเป็นพิเศษในด้านความเร็ว แต่เขาก็ได้รับการยกย่องจากนักวิจารณ์ในเรื่องความสามารถในการไล่ตามผู้เล่นฝ่ายตรงข้ามที่มีความเร็วสูงกว่าในแดนกลาง
ประวัติ > การยอมรับ

นักวิจารณ์หลายคนในปัจจุบันถือว่าโรดริเป็นหนึ่งในกองกลางตัวรับที่ดีที่สุดในโลกฟุตบอล ในเดือนมกราคม ค.ศ. 2024 สมาชิกทีม ESPN FC ได้มีการอภิปรายกันว่าโรดริอาจเป็นนักเตะที่ดีที่สุดในโลกในขณะนี้หรือไม่ ในเดือนมีนาคม ค.ศ. 2024 แป็ป กวาร์ดิออลา ผู้จัดการทีมแมนเชสเตอร์ซิตี ได้อธิบายว่าเขาเป็น "ผู้เล่นกองกลางที่ดีที่สุดในโลกในปัจจุบัน" ในเดือนเดียวกัน The New York Times ได้จัดอันดับให้เขาเป็นผู้เล่นที่ดีที่สุดในพรีเมียร์ลีก ขณะที่ริโอ เฟอร์ดินานด์ อดีตกองหลัง เชื่อว่าโรดริอาจเป็นกองกลางตัวรับที่ดีที่สุดในประวัติศาสตร์ของลีกแล้ว
ชีวิตส่วนตัว

โรดริได้ศึกษาที่มหาวิทยาลัยเป็นเวลา 4 ปี เพื่อรับปริญญาด้านการบริหารธุรกิจและการจัดการ ที่มหาวิทยาลัย เขาได้พบกับแฟนสาวที่คบกันมายาวนานชื่อเลารา ซึ่งกำลังศึกษาด้านการแพทย์
เกียรติประวัติ > อัตเลติโกเดมาดริด

ยูฟ่าซูเปอร์คัพ: 2018
เกียรติประวัติ > แมนเชสเตอร์ซิตี

พรีเมียร์ลีก: 2020–21,2021–22,2022–23, 2023–2024
เอฟเอคัพ:  2022-2023
อีเอฟแอลคัพ:  2019-2020, 2020-2021
เอฟเอคอมมิวนิตีชีลด์:  2019
ยูฟ่าซูเปอร์คัพ: 2023
ยูฟ่า​แชมเปียนส์​ลีก​: 2022-2023 ; รองชนะเลิศ​: 2020–2021
ฟุตบอลชิงแชมป์สโมสรโลก : 2023
เกียรติประวัติ > สเปน อายุไม่เกิน 19 ปี

ฟุตบอลชิงแชมป์แห่งชาติยุโรป รุ่นอายุไม่เกิน 19 ปี: 2015
เกียรติประวัติ > สเปน อายุไม่เกิน 21 ปี

ฟุตบอลชิงแชมป์แห่งชาติยุโรป รุ่นอายุไม่เกิน 21 ปี รองชนะเลิศ: 2017
เกียรติประวัติ > สเปน

ยูฟ่าเนชันส์ลีก: 2022–23;  รองชนะเลิศ: 2020–21
ฟุตบอลชิงแชมป์แห่งชาติยุโรป: 2024
เกียรติประวัติ > ส่วนบุคคล

ประตูยอดเยี่ยมประจำเดือนของพรีเมียร์ลีก: พฤศจิกายน ค.ศ. 2021
บัลลงดอร์ ค.ศ. 2024
แหล่งข้อมูลอื่น

Profile at the Manchester City F.C. website
ประวัติของ โรดริ ที่ BDFutbol
| ด ค กผู้เล่นชุดปัจจุบันของสโมสรฟุตบอลแมนเชสเตอร์ซิตี  |
| --- | --- |
 2 วอล์กเกอร์  3 ดียัช  4 ฟิลลิปส์  5 สโตนส์  6 อาเก  8 กอวาชิช  9 โฮลัน  10 กรีลิช  11 โดกูว์  12 อังเฆลิญโญ  16 โรดริ  17 เดอ เบรยเนอ  19 กึนโดอัน  20 เบ. ซิลวา  22 แมนดี  25 อาคันจี  27 กังเซลู  30 โอตาเมนดิ  31 แอแดร์ซง  34 ซันด์แลร์  47 โฟเดน  49 มูริช  33 คาร์สัน  80 พาล์มเมอร์  ผู้จัดการ: กวาร์ดิออลา